《赠别鲍尚絅赴人才选》
明代·朱同

五月炎天金石流，故人何事买行舟。兴亡莫问乌衣巷，啸咏应行白鹭洲。

几载焚膏传世学，一朝束带应时求。欲知别后相思处，月上梅梢夜夜楼。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。